Document ID: 32002D0305

Odločba Komisije
z dne 19. aprila 2002
o načelnem priznavanju popolnosti dokumentacije, predložene v podrobni pregled zaradi možne vključitve klotianidina in Pseudozyma flocculosa v Prilogo I k Direktivi Sveta 91/414/EGS o dajanju fitofarmacevtskih sredstev v promet
(notificirano pod dokumentarno številko K(2002) 1434)
(besedilo velja za EGP)
(2002/305/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 2002/18/ES [2] in zlasti člena 6(3) Direktive,
ob upoštevanju naslednjega:
(1) Direktiva 91/414/EGS predpisuje razvoj seznama aktivnih snovi, registriranih za vključitev v fitofarmacevtska sredstva.
(2) Dokumentacija za aktivno snov klotianidin je bila 26. septembra 2001 predložena s strani podjetja Takeda Chemical Industries Ltd iz Velike Britanije pristojnim organom Belgije z vlogo za njeno vključitev v Prilogo I k Direktivi 91/414/EGS. Podobna vloga je bila 6. marca 2001 predložena pristojnim organom Nizozemske s strani podjetja Maasmond-Westland z Nizozemske v zvezi z mikrobiološko aktivno snovjo Pseudozyma flocculosa.
(3) Pristojni organi Belgije in Nizozemske so Komisiji naznanili, da po prvem pregledu dokumentacija za zadevni aktivni snovi vsebuje vse zahtevane podatke in informacije iz Priloge II k Direktivi 91/414/EGS. Predložena dokumentacija vsebuje tudi vse zahtevane podatke in informacije iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. V skladu s členom 6(2) Direktive 91/414/EGS sta zadevna vlagatelja dokumentacijo naknadno posredovala Komisiji, drugim državam članicam in Stalnemu odboru za prehrambno verigo in zdravje živali.
(4) S to odločbo se na ravni Skupnosti uradno potrdi, da dokumentacija načeloma vsebuje zahtevane podatke in informacije iz Priloge II in vsaj za eno fitofarmacevtsko sredstvo, ki vsebuje zadevno aktivno snov, izpolnjuje zahteve iz Priloge III k Direktivi 91/414/EGS.
(5) Ta odločba ne sme posegati v pravico Komisije, da od vlagatelja zahteva, da državi članici, ki je bila določena kot poročevalka, predloži dodatne podatke ali informacije v zvezi z zadevno snovjo z namenom razjasniti določene točke dokumentacije.
(6) Ukrepi, ki jih določa ta odločba, so v skladu z mnenjem Stalnega odbora za prehrambno verigo in zdravje živali -
SPREJELA NASLEDNJO ODLOČBO:
Člen 1
Dokumentacija o aktivnih snoveh iz Priloge k tej odločbi, ki je bila predložena Komisiji in državam članicam z namenom vključitve teh snovi v Prilogo I k Direktivi 91/414/EGS, načeloma vsebuje vse zahtevane podatke in informacije iz Priloge II k Direktivi 91/414/EGS.
Dokumentacija vsebuje tudi vse zahtevane podatke in informacije iz Priloge III k Direktivi 91/414/EGS v zvezi enim fitofarmacevtskim sredstvom, ki vsebuje aktivno snov, ob upoštevanju predlaganih načinov uporabe.
Člen 2
Države članice poročevalke podrobno pregledajo zadevno dokumentacijo, in poročajo Komisiji o izidih pregledov skupaj s priporočili za vključitev ali nevključitev zadevne aktivne snovi v Prilogo I k Direktivi 91/414/EGS in vsemi s tem povezanimi pogoji čim prej in najkasneje v roku enega leta od datuma objave te odločbe v Uradnem listu Evropskih skupnosti.
Člen 3
Ta odločba je naslovljena na države članice.
V Bruslju, 19. aprila 2002

Labels: 0
3
18
6